open-index/open-wikipedia-markdown huggingface dataset:
Romans Miloslavskis

**Romans Miloslavskis** (dzimis  Liepājā) ir Latvijas sportists, profesionāls peldētājs, kā arī politiķis. Viņam pieder vairāki Latvijas rekordi peldēšanā. Pārstāvējis Latviju divās olimpiskjās spēlēs (2004, 2008). Pēc sportista karjeras beigām darbojas politikā. Bijis Liepājas domes deputāts un 12. Saeimas deputāts (ievēlēts no partijas "Saskaņa").

## Sportista karjera
Latvijas Olimpiskās vienības sastāvā R. Miloslavskis bija kopš 2003. gada. Piedalījies divās olimpiskajās spēlēs (2004, 2008). 2004. gadā Atēnās izcīnīja 23. vietu 200 m brīvajā stilā un 35. vietu 100 m brīvajā stilā. 2008. gadā Pekinā ieņēma 25. vietu 200 m brīvajā stilā un 46. vietu 100 m brīvajā stilā, abās distancēs tika uzstādīti jauni Latvijas rekordi.

2003. gadā peldētājs ieguva Starptautiskās klases sporta meistara peldēšanā titulu.

Pasaules un Eiropas čempionātos piedalījies kopš 1999. gada. 2006. gada Eiropas čempionātā izcīnījis 35. vietu 200 m brīvajā stilā un 37. vietu uz pusi īsākā distancē. 2007. gada Pasaules čempionātā izcīnījis 41. vietu 50 m uz muguras, 50. vietu 200 m brīvajā stilā.

Beidzis Liepājas Pedagoģijas akadēmiju.

## Politiskā darbība
Pēc aktīvajām sporta gaitām R. Miloslavskis pievērsās politiskai darbībai un 2013. gada pašvaldību vēlēšanās tika ievēlēts Liepājas domē no "Saskaņas Centra" saraksta.

Kandidēja 12. Saeimas vēlēšanās no partijas "Saskaņa" saraksta, taču netika ievēlēts. 2016. gadā R. Miloslavskis tika izslēgts no partijas "Saskaņa" par sadarbību ar Liepājas domes valdošo koalīciju. 2017. gadā kopā ar domubiedriem izveidoja partiju "Liepāja kvadrātā", taču tā nesaņēma pietiekošu vēlētāju atbalstu un, nepārvarot 5% barjeru, pašvaldību vēlēšanās netika ievēlēta Liepājas domē. Toties R. Miloslavska bijušais partijas biedrs Valērijs Agešins tika ievēlēts Liepājas domē, un R. Miloslavskis kā nākamais ieņēma viņa vietu 12. Saeimā. Nebūdams partijas "Saskaņa" biedrs, Saeimā darbojās kā ārpusfrakciju deputāts.

Pētnieciskās žurnālistikas centra ** veiktajā pētījumā par 12. Saeimas deputātu uzstāšanos tribīnē un ziņojumu gatavošanu kopā ar 12 citiem, tostarp 7 no "Saskaņas" ievēlētajiem deputātiem, atzīts par "nerunīgo deputātu", jo 12. Saeimā 44 pavadītajos mēnešos Miloslavskis ne reizi nav runājis no tribīnes un tikai trīs reizes gatavojis ziņojumu par kādu likumprojektu.

2018. gadā izstājās no paša dibinātās partijas "Liepāja kvadrātā", iestājās "Saskaņas" frakcijā Saeimā un kandidēja 13. Saeimas vēlēšanās no partijas "Saskaņa" saraksta, taču netika ievēlēts.

2025. gada pašvaldību vēlēšanās kandidēja uz vietu Liepājas domē no partijas "Latvija pirmajā vietā" saraksta, bet netika ievēlēts.

## Atsauces

## Ārējās saites

* Biogrāfija
* Swimming.lv profils
Nirza

**Nirza** () ir apdzīvota vieta Ludzas novada Nirzas pagastā, pagasta centrs. Izvietojusies Nirzas ezera ziemeļaustrumu krastā 27 km no novada centra Ludzas un 295 km no Rīgas.

Nirzā atrodas pagasta pārvalde, tautas nams, bibliotēka.

## Vēsture
Nirzas ciems izveidojies no agrākās Nerzu sādžas, kurā 1897. gadā bija 36 sētas.
Vēstures avotos sādža pirmoreiz minēta 1840. gadā sakarā ar zemnieku sacelšanos Muržinovas un Janovoles muižās, kuras 1920. gada zemes reformas laikā sadalīja viensētās. 1933. gadā Nirzai piešķīra biezi apdzīvotas vietas (ciema) statusu. 1935. gadā Nirzā bija 166 iedzīvotāji. Latvijas PSR laikā Nirza bija ciema padomes un padomju saimniecības «Nirza» centrs.

### Skolas
thumb|left|Nirzas 6-klasīgās pamatskolas ēka (1937).
Nirzas skola dibināta 1865. gadā kā pagasta tautskola. 1906. gadā skolā bija 3 klases un tajās mācījās 70 skolēni. 
1921. gadā izveidoja Nirzas 6-klasīɡo pamatskolu ar 68 skolēniem, 1927. gadā sāka jaunās skolas būvniecība, kuru pabeidza 1932. gadā. 1931. gadā skolā mācījās 211 skolēns. Skolā strādāja 7 skolotāji.

1944. gadā to pārveidoja par septiņgadīgo skolu, 1956. gadā ierīkoja internātu un ēdnīcu. 1960. gadā to pārveidoja par astoņgadīgo skolu, pēc 1989. gada par deviņgadīgo skolu, 1992. gadā par Nirzas pamatskolu. 2018. gadā skolu slēdza.

Greizupes latviešu 1. pakāpes pamatskola Nirzā darbojās no 1921. gada, kad tajā mācījās 37 skolēni. 1928. gadā skolu slēdza sakarā ar jaunās Nirzas skolas celtniecību un skolēnu nepietiekošā skaita dēļ.

## Iedzīvotāju skaita izmaiņas
Esošajās robežās, pēc CSP datiem.

## Atsauces
109 Piscium b

**109 Piscium b** ir citplanēta, kas riņķo ap zvaigzni 109 Piscium, kura atrodas 32,5 pc attālumā no Zemes Zivju zvaigznājā. Planētas orbītas tuvākā punkta attālums no zvaigznes ir 1,941 AU, bet tālākā&nbsp;— 2,365 AU. Šīs attālumu atšķirības ir skaidrojamas ar planētas ekscentrisko (elipsveida) orbītu ar ekscentricitāti 0,0984. Tas nozīmē to, ka šī ir planēta, kas atrodas zonā, kur cilvēkam valda komforta apstākļi un varētu riņķot Zemei līdzīgi pavadoņi, bet tā kā planēta atrodas šīs zonas vēsajā daļā, tad tas nozīmē ļoti specīgu siltumnīcefektu uz šīs planētas iespējamajiem Zemei līdzīgiem pavadoņiem.

Planēta sver 6,825 reižu vairāk par Jupiteru. Šāda planēta ir milzīga gāzu lode (gāzu gigants) bez cietas virsmas. Planētu atklāja 1999. gada 14. novembrī, īsi pirms Latvijas proklamēšanas dienas.

Ja mūsu planēta, kā tās pavadonis apriņķotu šo planētu, tad temperatūra uz Zemes, kad šī planēta atrastos vistuvāk savai zvaigznei, būtu tikai +2&nbsp;°C, bet, kad planēta attālinātos līdz vistālākajam punktam uz savas orbītas, tā noslīdētu tikai līdz –24&nbsp;°C. Ekvatora rajonā (liels attālums līdz zvaigznei)vasaras būtu ļoti aukstas un ar sniegputeņiem un ilgas, bet ziemas — aukstas ar nedaudzajām sniega vētrām rudens pusē, diezgan plānu sniega segu (mitrums no okeāniem) un, protams, ilgas, jo gads uz šīs planētas ilgst 1076,388 zemes dienas. Temperatūras starpība starp ziemu un vasaru būtu tikai 26&nbsp;°C ,bet šīs temperatūras ir spēkā pie tāda siltumnīcefekta, kāds ir Zemei, bet, lai vasaras būtu normālā temperatūrā, tad siltumnīcefekta gāzu koncentrācijai patiešām ir jābūt ļoti augstai.
1981.—1982. gada NBA sezona

**1981.—1982. gada [[Nacionālā basketbola asociācija|Nacionālās basketbola asociācijas]] sezona** bija 36. NBA sezona. Šajā sezonā piedalījās 23 komandas (visas no ASV).

Par NBA čempioniem kļuva Losandželosas "Lakers" spēlētāji, kas sešu spēļu finālsērijā pieveica Filadelfijas "76ers" ar 4—2. Finālsērija ilga no  līdz . Par regulārās sezonas vērtīgāko spēlētāju tika atzīts Mozess Malons ("76ers"), par finālsērijas vērtīgāko tika atzīts Maģiskais Džonsons ("Lakers"), savukārt Džordžs Džervins ("Spurs") bija sezonas rezultatīvākais spēlētājs.

1981. gada NBA drafts notika , tajā Dalasas "Mavericks" ar pirmo numuru izvēlējās Marku Agvairu. 32. NBA Visu zvaigžņu spēle notika *Brendan Byrne Arena* arēnā Īstraterfordā. Tajā Austrumu komanda uzvarēja Rietumus ar 120–118. Par spēles vērtīgāko spēlētāju tika atzīts Bostonas "Celtics" spēlētājs Lerijs Bērds.

## Regulārā sezona
### Pēc divīzijām
;Austrumu konference

;Rietumu konference

### Pēc konferencēm

**Piezīmes**
* **z** – Ieguva mājas spēļu priekšrocības visām izslēgšanas spēlēm.
* **c** – Ieguva mājas spēļu priekšrocības konferences izslēgšanas spēlēm.
* **y** – Ieguva divīzijas titulu.
* **x** – Iekļuva izslēgšanas spēlēs.

## Izslēgšanas spēles
:Piezīmes:
:* **Treknraksts** = komanda uzvar kārtā

## Apbalvojumi
* Sezonas MVP: **[[Mozess Malons]]**, Hjūstonas "Rockets"
* Labākais debitants: **[[Baks Viljamss]]**, Ņūdžersijas "Nets"
* Labākais treneris: **[[Žens Šu]]**, Vašingtonas "Bullets"

## Ārējās saites
* Oficiālā NBA mājaslapa 
* Basketball Reference profils
Krists Straume

**Krists Straume** (dzimis  Rīgā) ir latviešu kanoe airētājs, startē smailīšu divniekos.

## Karjera
Airēšanā trenējas kopš astoņu gadu vecuma. Kopā ar Alekseju Rumjancevu 2008. gada Eiropas U-23 čempionātā izcīnīja uzvaru.

Kopā ar Kristapu Zaļupi piedalījies  Pekinā. Tajās izcīnīja 7. vietu 1000 m distancē un 10. vietu uz pusi īsākā distancē, kas bija viens no labākajiem latviešu startiem olimpiskajās spēlēs. Ar panākumiem ir startējis Latvijas čempionātos un Latvijas Olimpiādēs, kurās vairākas reizes ir kļuvis par sacensību uzvarētāju gan vieniniekos, gan divniekos. 2007. gada Pasaules čempionātā smailīšu divniekā 500 m distancē izcīnījis 5. vietu.

2011. gada Pasaules kausa sezonas trešajā posmā 29. maijā K. Straume pārī ar Alekseju Rumjancevu izcīnīja uzvaru kanoe airēšanā un smaiļošanā 200 metru distancē. 2011. gada Eiropas čempionātā 200 m distancē kopā ar A. Rumjancevu izcīnīja 4. vietu. 2011. gada Pasaules čempionātā viņi izcīnīja 6. vietu 200 metru distancē, tādējādi kvalificējoties . Olimpiskajās spēlēs viņi izcīnīja 11. vietu 200 m distancē.

## Atsauces

## Ārējās saites

* LOV profils
* Latvijas Kanoe federācijas profils
Straume

**Straume** var būt:

* ūdens plūsma;
* okeāna straume;
* "Straume" — sadzīves tehniku un rotaļlietas ražojošs uzņēmums Latvijas PSR;
* "Straume" — 2024. gada Latvijas animācijas filma;

* latviešu cilmes uzvārds. Cilvēki ar šo uzvārdu:
** Aivars Straume (1952) — bijušais VUGD vadītājs, politiķis;
** Egīls Straume (1950) — komponists;
** Jānis Straume (1861—1929) — komponists, rakstnieks un kritiķis;
** Jānis Straume (1962—2024) — ārsts un politiķis, bijušais Saeimas priekšsēdētājs;
** Jūlijs Straume (1874–1970) — tekstilmākslinieks un pedagogs;
** Krists Straume (1986) — kanoe airētājs;
** Reinis Straume (1988) — mūziķis;
** Velta Līvija Straume (1946) — aktrise.

* apdzīvotās vietas:
** Straume — apdzīvota vieta Glūdas pagastā;
** Endzeles agrākais nosaukums.
Ivo Lakučs

**Ivo Lakučs** (dzimis  Valmierā) ir latviešu BMX riteņbraucējs un BMX treneris. I. Lakučs ir viens no BMX riteņbraukšanas aizsācējiem Latvijā, startējis arī treka riteņbraukšanā. Izglītību ieguvis Latvijas Sporta pedagoģijas akadēmijā.

Piedalījies divās olimpiskajās spēlēs (2000, 2008). 2000. gadā Sidnejā startēja Latvijas treka riteņbraukšanas komandā kopā ar Aināru Ķiksi un Viesturu Bērziņu, izcīnīja 8. vietu komandu sprintā. 2008. gadā Pekinā startēja pirmajās BMX riteņbraukšanas sacensībās olimpisko spēļu vēsturē, izcīnīja dalītu 17.—32. vietu.

I. Lakučs 2001. gadā ir izcīnījis Pasaules čempionāta sudraba medaļu, 2003. gadā kļuva par Eiropas čempionu, trīs reizes ir izcīnījis Eiropas čempionāta sudraba medaļu (2002, 2005, 2006) un 2008. gadā izcīnīja Eiropas čempionāta bronzas medaļu. 1997. gadā I. Lakučs izcīnīja uzvaru Pasaules junioru čempionātā, kas bija pirmais UCI organizētais BMX Pasaules čempionāts. Visi panākumi gūti BMX riteņbraukšanā.

Vēl būdams sportists, I. Lakučs pievērsies arī trenera darbam, viņš ir 2008. gada olimpisko spēļu čempiona Māra Štromberga treneris. 2008. gadā viņš saņēma 2008. gada Latvijas Gada balvu sportā nominācijā "Paraugs sportā", vairākkārt ir ticis izvirzīts balvai kā gada labākais treneris (2012. gadā arī saņēmis šo balvu).

2009. gadā uzsāka politisko karjeru, veiksmīgi startējot Valmieras domes vēlēšanās no saraksta "Jaunais laiks" un tika ievēlēts Valmieras domē.

2021. gadā pievienojas FC Valmiera kā fiziskās sagatavotības treneris.

## Atsauces

## Ārējās saites
* Mājaslapa

* CVK profils
Artūrs Matisons

**Artūrs Matisons** (dzimis  Valmierā) ir latviešu BMX riteņbraucējs. 2006. gada Eiropas čempions.

Piedalījies 2008. gada vasaras olimpiskajās spēlēs Pekinā. Pirmajās BMX riteņbraukšanas sacensībās olimpisko spēļu vēsturē izcīnīja dalītu 9.—16. vietu.

2007. gadā izcīnījis 4. vietu Pasaules čempionātā, 2006. gadā kļuva par Eiropas čempionu, 2003. gadā izcīnīja gan Pasaules, gan Eiropas junioru čempionātu zelta medalu.

Izglītību ieguvis Vidzemes Augstskolā.

## Ārējās saites
Ondržejs Pavelecs

**Ondržejs Pavelecs** (; dzimis ) ir čehu bijušais hokejists, vārtsargs, Čehijas hokeja izlases dalībnieks.

## Spēlētāja karjera
Pēc vairākām Kladno hokeja skolas sistēmā pavadītām sezonām, 2005. gada NHL draftā Pavelecu izvēlējās Atlantas "Thrashers" vienība, un jau tanī pašā vasarā Ondržejs pārcēlās uz Ziemeļameriku, pievienojoties QMJHL klubam Keipbretonas "Screaming Eagles". 2007.—08. sezonā Ondržejs piedzīvoja arī savu debiju NHL, Atlantas kluba rindās aizvadot septiņas spēles, bet pārējo sezonu pavadot AHL klubā Čikāgas "Wolves", kura rindās izcīnīja līgas čempiones titulu — Kaldera kausu. 2008.—09. sezonā Pavelecs "Thrashers" rindās aizvadīja 12 spēles, bet 2009.—10. sezonā — jau 42 spēles. 2010.—11. sezonā Ondržejs jau bija Atlantas kluba pamatvārtsargs.

Pēc 2010.—11. gada sezonas, "Thrashers" franšīzei pārceļoties uz Vinipegu, Pavelecs turpināja spēlēt Vinipegas "Jets" sastāvā.

Čehijas izlases rindās spēlējis 2010. un 2011. gada Pasaules čempionātos, 2010. gadā kļūstot par Pasaules čempionu, bet 2011. gadā izcīnot bronzas medaļas. Pavelecs spēlējis arī 2010. gada Olimpisko spēļu turnīrā.

## Ārējās saites
HD 81040 b

**HD 81040 b** ir citplanēta, kas riņķo ap zvaigzni HD 81040, kura atrodas 33,1 pc attālumā no Zemes Lauvas zvaigznājā. Planētas orbītas tuvākā punkta attālums no zvaigznes ir 0,916 AU, bet tālākā&nbsp;— 2,948 AU. Šīs attālumu atšķirības ir skaidrojamas ar planētas ekscentrisko (elipsveida) orbītu ar ekscentricitāti 0,526. Tas nozīmē to, ka šī ir planēta, kas pēc katra apriņķojuma nopietni skar zonu, kur cilvēkam valda komforta apstākļi un varētu riņķot Zemei līdzīgi pavadoņi, bet lielā ekscentriskuma dēļ pēc katra apriņķojuma valda ziema, kas temperatūras ziņā pielīdzināma ultra zemas temperatūras saldētavai.

Planēta sver 6,884 reižu vairāk par Jupiteru. Šāda planēta ir milzīga gāzu lode (gāzu gigants) bez cietas virsmas. Planētu atklāja 2005. gada 24. novembrī, t.i., neilgi pēc Latvijas proklamēšanas dienas.

Ja mūsu planēta, kā tās pavadonis apriņķotu šo planētu, tad temperatūra uz Zemes, kad šī planēta atrastos vistuvāk savai zvaigznei, būtu +24&nbsp;°C, bet, kad planēta attālinātos līdz vistālākajam punktam uz savas orbītas, tā noslīdētu līdz –107&nbsp;°C un planēta pārvērstos par gigantisku ultra zemas temperatūras saldētavu. Ekvatora rajonā vasaras būtu karstas un saulainas (okeāni ziemas periodā ir atdzisuši un mitrumu dod ļoti maz) un ilgas, bet ziemas — līdzīgas ultra zemas temperatūras saldētavai ar sniega vētrām rudens pusē, biezu sniega segu (mitrums no okeāniem) un, protams, ilgākas par vasarām, jo gads uz šīs planētas ilgst 1001,742 zemes dienas. Temperatūras starpība starp ziemu un vasaru būtu 131&nbsp;°C un tās iemesls — liela planētas ekscentriskā (elipsveida) orbīta ar ekscentricitāti 0,526.
Packava

**Packava** (, ) —  bijusī viensēta Maložinas ciema padomē, Braginas rajonā, Gomeļas apgabalā, Baltkrievijā.

Saskaņā ar 2005. gada 17. novembra Gomeļas apgabala izpildkomitejas lēmumu Nr. 793 Packava tika izslēgta no datu reģistra un no apdzīvoto vietu reģistra.

## Atsauces
Exodus

**Exodus** var būt:
* izceļošanas grāmata,
* ''Exodus'' (grupa) — ASV trešmetāla grupa,
* ''Exodus'' (albums) — Hikaru Utadas debijas albums,
* ''Exodus'' (dziesma) — Boba Mārlija dziesma.
2011. gada Turcijas Grand Prix

**2011. gada Turcijas Grand Prix** izcīņa notika 8. maijā Turcijā. Tajā Red Bull Racing komanda izcīnīja dubultuzvaru - Sebastiāns Fetels pirmajā un Marks Vebers otrajā vietā. Trešajā vietā ierindojās Ferrari pilots Fernando Alonso - izcīnot Ferrari komandai pirmo pjedestālu sezonā.

## Kvalifikācija

**Piezīmes:**
#  – Žeromam d'Ambrosio tika piešķirts 5 starta vietu sods par dzelteno karogu ignorēšanu brīvajos treniņbraucienos.
#  – Kamui Kobajaši degvielas sūkņa problēmu dēļ neuzrādīja kvalifikācijas laiku, tiesneši atļāva piedalīšanos sacīkstēs, balstoties uz Kobajaši uzrādītajiem laikiem brīvajos treniņbraucienos.

## Sacīkstes

## Kopvērtējums

;Braucēju čempionāts

;Konstruktoru čempionāts

* **Piezīme**: Parādītas tikai pirmās piecas pozīcijas.
Mūzikas albums

**Mūzikas albums** ir skaņdarbu apkopojums, kas kādā noteiktā veidā vai formātā ir paredzēts izplatīšanai sabiedrībā. Visbiežāk mūzikas albumi tiek izplatīti komerciāli ar ierakstu kompāniju starpniecību, bet bieži mūziķi albumus izplata arī neatkarīgi, piemēram, pārdodot tos koncertos vai publicējot tos tīmekļa vietnēs. Albums tiek nošķirts no cita veida ierakstu veida — singla, kas pārsvarā ir daudz īsāks, ar mazāk skaņdarbiem un domāts kādas konkrētas dziesmas reklamēšanai.

Albumu izplatīšanas veids un ierakstu formāti ir mainījušies līdzi laikam, biežāk sastopamie skaņas nesēji ir skaņuplate, kompaktkasete, kompaktdisks un ciparu lejupielāde. Tiek arī izšķirti albumu veidi pēc to satura un izplatīšanas mērķa, piemēram, albumi var tikt iedalīti studijas albumos, remiksu albumos, koncertalbumos, izlasēs un citos veidos.

Pašlaik trīs vispārdotākie mūzikas albumi pasaulē ir:
* Maikls Džeksons — *[[Thriller]]* (110 miljoni kopiju),
* *[[Pink Floyd]]* — *[[The Dark Side of the Moon]]* (50 miljoni kopiju),
* *[[AC/DC]]* — *[[Back in Black]]* (49 miljoni kopiju).

## Skatīt arī
* EP ieraksts
* Demo ieraksts
Radio aukle

**Radio aukle** (bērnu monitors, kas pazīstams arī kā elektroniskā bērnu aukle) ir radio sistēma, ko izmanto, lai attālināti uztvertu mazuļa radītās skaņas. Raidītājs, kas aprīkots ar mikrofonu, atrodas pie bērna, savukārt uztvērējs, kas aprīkots ar skaļruni, atrodas pie personas, kas aprūpē mazuli. Radio signāla pārraide ir divvirzienu, kas ļauj ne tikai uztvert bērna radītās skaņas, bet arī sarunāties ar bērnu. Radio aukles galvenais mērķis ir bērna uzraudzība, lai zinātu, kad zīdainis ir pamodies. Radio aukle ir droša izmantošanai bērnu uzraudzīšanā, tai nav novērotas kaitīgas blaknes vai bīstamības, lai gan daži ārsti uzskata, ka skaņas, ko rada mazulis, var būt maldinošas. Tas saistīts ar to, ka mazuļi mēdz sarunāties paši ar sevi, radot skaņas vai savu „valodu”, kas attīsta viņu dzirdi un maņas. Radio aukles funkcija ir pieejama daudzās portatīvajās rācijās, kuru tehniskajā specifikācijā ir norādīta funkcija *Baby Monitor* (bērnu aukle).

## Video monitors bērnu uzraudzībai (''baby cams'')
Bērnu uzraudzībai ir iespējams izmantot arī videokameru ar uztvērēju, lai redzētu attēlu, to var pievienot televizoram vai skatīties iebūvētajā LCD ekrānā. Dažkārt šādas videokameras sauc par bērnu kamerām. Atkarībā no modifikācijas, šīs kameras var strādāt arī naktī vai vājā apgaismojumā, daudzām kamerām ir nakts redzamības funkcija - infrasarkano staru kamera, kura ļauj novērot bērnu arī pilnīgā tumsā. Bērnu uzraudzības videokameras turpina strauji attīstīties un uzlaboties, pēdējo modifikāciju modeļos ir pieejama šūpuļdziesmu atskaņošanas funkcija.

## Sakaru frekvences, kuras izmanto bērnu radio un video uzraudzības ierīces

Pārsvarā bērnu novērošanas ierīcēs (radio, video) izmanto bezvadu risinājumus.
Bērnu uzraudzības sistēmās parasti tiek izmantotas bezmaksas sakaru frekvences, kuras ir brīvas un netiek izmantotas citiem mērķiem. Pārsvarā šīs frekvences visā pasaulē ir līdzīgas, piemēram, ASV tās ir 49 MHz, 902 MHz vai 2,4 GHz frekvences, taču iespējams, ka dažās valstīs vietējā likumdošana nosaka citus standartus. Ja bērnu novērošanas ierīcēs tiek izmantotas digitālās sakaru sistēmas, kas tiek apzīmētas ar DECT, tad tām ir augstāks drošības līmenis, jo sakaru signāls tiek šifrēts, atšķirībā no analogā signāla to nevar pārtvert, kā arī palielinās raidīšanas attālums.

## Viedtālruņu izmantošana bērnu uzraudzībā
Izmantojot īpašu programmatūru, viedtālruni ir iespējams pārvērst bērnu uzraudzības ierīcē. Programma ļauj noteikt skaņas un trokšņus, kas ir raksturīgi tikai maziem bērniem. Tiklīdz tālrunis fiksē šādas skaņas, tas izsauc iepriekš noteiktu tālruņa numuru. Atbildot uz šo automātisko zvanu, cilvēks var dzirdēt tālrunī visas skaņas, ko rada bērns, attiecīgi reaģējot un izvēloties nākamās darbības. Šādas programmatūras priekšrocība ir tā, ka saziņai ar bērna uzraugošo personu nav attāluma ierobežojumu, jo tiek izmantota gan fiksētā, gan mobilā sakaru sistēma, kas aptver ļoti plašu teritoriju. 

## Ārējās saites
* Radio aukle | Medicīnas termins
VIA TwinTurbo

thumb|right|163px|VIA TwinTurbo logotips**VIA TwinTurbo** ir VIA Technologies patentēta un VIA Technologies mobilajos procesoros izmantota tehnoloģija, kas nodrošina procesora taksts frekvences maiņu vienas takts laikā no energotaupīgā ātruma uz pilnvērtīgu darbības ātrumu, tādējādi nodrošinot tūlītēju piekļuvi pilnai procesora skaitļošanas jaudai, kā arī otrādi. TwinTurbo darbība ir cieši integrēta ar cita VIA Technologies energotaupīguma risinājuma - VIA PowerSaver - darbību.

Procesoros, kuros ir īstenots TwinTurbo atbalsts, ir uzstādīti divi procesora takts frekvences automātiskās pielāgošanas bloki, kas nodrošina procesora pārslēgšanos vienas takts laikā no energotaupīgā uz pilnas jaudas režīmu un otrādi. Divu procesora takts frekvences automātiskās pielāgošanas bloku izmantošana ļauj procesoriem, kuros ir realizēta TwinTurbo tehnoloģija, "lēkt" no vienā procesora takts frekvences automātiskās pielāgošanas blokā fiksētas takts frekvences uz otrā procesora takts frekvences automātiskās pielāgošanas blokā fiksētu takts frekvenci viena takts laikā.

Šāda pārslēgšanās notiek, izmantojot procesora iekšējo nepieciešamās veiktspējas stāvokļu analīzes funkciju (angliski:P-state, performance state) un pārslēdzoties no P0 stāvokļa, kad tiek nodrošināta maksimāla jauda, maksimālā takts frekvence un patērēts visvairāk elektroenerģijas, uz P1 un Pn (Pn = n-1) stāvokļiem, kad vienmērīgi, konstanti un paātrināti tiek samazināta jauda, takts frekvence un energopatēriņš līdz zemākajiem iespējamajiem rādītājiem.

Zīmīgi, ka TwinTurbo tehnoloģijas gadījumā, procesors ļoti ātri nonāk dziļākajā Pn stāvoklī (vai otrādi - no energoefektīvā Pn stāvokļa uz augstražīgo P0 stāvokli), jo pārslēgšanās no viena režīma otrā notiek vienas takts laikā. Intel Pentium M procesori, kuros ir realizēta līdzīga Intel SpeedStep tehnoloģija, atbilstoši pašas VIA Technologies veiktajiem mērījumiem, dziļākajā Pn stāvoklī nonāk vien pēc 15000 izpildītām taktīm. Tāpēc TwinTurbo šobrīd var uzskatīt par šobrīd visagresīvāko un efektīvāko x86 procesoros realizēto procesora takts frekvences maiņas tehnoloģiju, kas ievērojami ļauj samazināt procesora energopatēriņu.

* Low Power by Design
Oto Ginše

**Oto Ginše** (; dzimis , miris ) bija SS virsnieks, šturmbanfīrers. No 1943. gada 12. janvāra — Ādolfa Hitlera personiskais adjutants.

## Dzīvesgājums
O. Ginše 1931. gadā iestājās Hitlerjūgendā, bet 1934. gadā elitārajā SS divīzijā "SS-Leibstandarte Adolf Hitler", kuras sastāvā piedalījies kaujās Austrumu frontē. Bijis NSDAP biedrs (no 1935. gada). 1943. gada janvārī-augustā nozīmēts par Ā. Hitlera adjutantu, bet 1943. gada augustā vēlreiz nosūtīts uz fronti, kā rotas komandieris tanku divīzijā. No 1944. gada februāra atgriezies fīrera štābā, kur palicis Hitlera tiešā tuvumā Fīrera bunkurā līdz pat nāves dienai. 1945. gada 30. aprīlī pēc Ā. Hitlera pavēles sadedzināja viņa un Evas Braunas (tobrīd Hitleres) līķus pēc pašnāvības izdarīšanas. Pēc pienākuma izpildes tai pašā dienā piedalījās bēgšanā no Reihskancelejas bunkura, 2. maijā nonāca padomju gūstā.

Ilgstoši atradās ieslodzījumā PSRS, pēc viņa liecībām padomju drošības dienesti speciāli Staļinam veidoja Ā. Hitlera biogrāfiju, mūsdienās pazīstamu kā "Hitlera dosjē" (*Das Buch Hitler*). 1950. gadā O. Ginše tika notiesāts uz 25 gadiem ieslodzījumā darba nometnē, bet 1955. gadā nosūtīts uz VDR, kur gadu vēlāk atbrīvots no Baucenas cietuma. Drīz pēc tam pārbēga robežai uz VFR.

Miris 2003. gadā. Pēc viņa nāves palika dzīvs tikai viens Ā. Hitlera pēdējo dzīves dienu aculiecinieks, fīrera apsardzes virsnieks Rohuss Mišs, kurš nomira 2013. gadā.

## Atsauces

## Ārējās saites
Oleri

**Oleri** ir apdzīvota vieta Valmieras novada Jeru pagastā. Izvietojušies pagasta dienvidos Oļas upes, kura būtībā ir cilvēku roku darināts grāvis, abos krastos pie autoceļa P17  no pagasta centra Endzeles,  no novada centra Valmieras un  no Rīgas.

Apdzīvotā vieta izveidojusies 1840. gadā 3 km uz austrumiem no Oleru muižas kā muižas amatnieku ciems, darbojies alus brūzis (no 1887. gada). Netālu no Silzemniekiem bija dzirnavas. 1932. gadā Oleriem piešķīra biezi apdzīvotas vietas (ciema) statusu. No 1945. līdz 1953. gadam Oleri bija Oleru ciema padomes centrs.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Noah

***Noah*** var būt:

* Noass — Bībeles personāžs;
* Žoakims Noā (*Joakim Noah*) — Francijas basketbolists;
* *[[Chris Noah]]* (īstajā vārdā Krists Indrišonoks) — latviešu mūziķis;
* Erevānas "Noah" — Armēnijas futbola klubs;
* FC Noah Jurmala — Latvijas futbola klubs.
Trentona

**Trentona** (, izrunā: ) ir pilsēta Amerikas Savienotajās Valstīs, Ņūdžersijas štata administratīvais centrs. Pilsēta atrodas Delavēras upes krastā starp Filadelfiju un Ņujorku.

## Vēsture
Pirmo apmetni mūsdienu Trentonas teritorijā 1679. gadā dibināja Mahlons Steisijs (*Mahlon Stacy*) un citi kvakeri. Tās nosaukums bija "Delavēras ūdenskritums" (*the Falls of the Delaware*), bet vēlāk — "Steisija dzirnavas" (*Stacy's Mills*). 1714. gadā Filadelfijas tirgotājs Viljams Trents (*William Trent*) nopirka no Steisija dēla 800 akrus (324 hektārus) zemes un uzsāka celt pilsētiņu, kuru 1719. gadā nodēvēja par Trentonu. Neatkarības kara laikā, 1776. gada Ziemassvētku naktī, ģenerālis Džordžs Vašingtons pārcēla pāri aizsalušajai Delavēras upei 2400 amerikāņu karavīrus, lai nākamās dienas rītā uzbruku 1500 vācu algotņiem, kas kalpoja Britu impērijai un bija apmetušies Trentonā. Pārsteiguma uzbrukuma rezultātā uzvarēja amerikāņi. 1777. gada 2. janvārī Trentonā ieradās britu ģenerālis Lords Kornvoliss (*Lord Cornwallis*), bet Vašingtons bija jau devies uz Prinstonu, kur atkal sakāva britu karaspēku. Trentona īslaicīgi 1784. gadā un atkārtoti 1799. gadā bija ASV galvaspilsēta. Par Ņūdžersijas štata administratīvo centru tā kļuva 1790. gadā.

1830. gados Trentonā attīstījās rūpniecība, īpaši dzelzs apstrādes nozares.

## Atsauces

## Ārējās saites
Vauters Veilands

**Vauters Veilands** (*Wouter Weylandt*; dzimis ; miris ) bija profesionāls beļģu šosejas riteņbraucējs. Viņš pārstāvēja UCI profesionālo komandu *Leopard Trek*. Sportista pirmā lielā uzvara bija 2008. gada *[[Vuelta a España]]* 17. posmā. Tāpat 2010. gadā uzvarēja vienā no *[[Giro d'Italia]]* posmiem.

2011. gada *[[Giro d'Italia]]* trešajā posmā  V. Veilands piedzīvoja ļoti smagu kritienu, kā rezultātā mira.

## Atsauces

## Ārējās saites
* Oficiālā mājaslapa
Veilands

**Veilands** var būt:

* Vauters Veilands (*Wouter Weylandt*; 1984—2011) — beļģu šosejas riteņbraucējs;
* Kristaps Veilands-Šulcs (1885—1987) — latviešu cīkstonis.
Viktors Valdess

**Viktors Valdess** (; dzimis  Barselonā, Spānijā) ir spāņu futbola treneris un bijušais futbolists, spēlēja vārtsarga pozīcijā, bijušais Spānijas futbola izlases dalībnieks.

V. Valdess ir visu laiku veiksmīgākais *Barcelona* vārtsargs, kluba sastāvā ir izcīnījis piecus *La Liga* titulus, divas reizes izcīnījis uzvaru UEFA Čempionu līgā (2005—06, 2008—09) un vienreiz ieguvis Spānijas Karaļa kausu (*Copa del Rey*).

Kluba pamatsastāvam viņš pievienojās 2002.—2003. gada sezonā, pirms tam spēlējis dažādās jaunatnes komandās un *Barcelona* B sastāva komandā.

2010. gadā Spānijas izlases sastāvā izcīnīja uzvaru 2010. gada FIFA Pasaules kausa finālturnīrā.

## Sasniegumi
**Barcelona**

* Spānijas La Liga: 2004—05, 2005—06, 2008—09, 2009—10, 2010—11, 2012—13
* Spānijas Karaļa kauss: 2008—09, 2011—12
* Spānijas Superkauss: 2005, 2006, 2009, 2010, 2011, 2013
* UEFA Čempionu līga: 2005—06, 2008—09, 2010—11
* UEFA Superkauss: 2009, 2011
* FIFA Klubu Pasaules kauss: 2009, 2011

**Standard Liège**

* Beļģijas kauss: 2015—16

**Spānija**

* FIFA Pasaules kauss: 2010
* Eiropas čempionāts futbolā: 2012

**Individuālie sasniegumi**

* La Liga labākais vārtsargs: 2009—10, 2010—11

## Atsauces

## Ārējās saites
Valdess

**Valdess** var būt:
* Rihards Bērziņš (zināms ar pseidonīmu **Rihards Valdess**; 1888—1942) — LETA dibinātājs;
* Viktors Valdess (*Víctor Valdés*; 1982) — spāņu futbolists.
Sentlorensa līcis

**Sentlorensa līcis** (, ) ir pasaulē lielākā upes grīva, Sentlorensas upes ieteka Atlantijas okeānā, pēc hidroloģiskā režīma — iekšzemes jūra. Tā platība ir 236 000 km² un tajā ir 35 000 km³ ūdens. Izvietojusies Ziemeļamerikas ziemeļaustrumos starp Labradoras pussalu ziemeļos, Ņūfaundlendas salu austrumos un Jaunskotijas pussalu un kontinenta krastu dienvidos. Ar okeānu to savieno Kabota, Belilas un Konso jūras šaurumi. Līcī vairākas salas, lielākās no kurām ir Antikosti, Keipbretona un Prinča Edvarda sala.

## Atsauces

## Ārējās saites
Ozoli (Brīvzemnieku pagasts)

**Ozoli** ir apdzīvota vieta Limbažu novada Brīvzemnieku pagastā. Izvietojušies pagasta dienvidrietumos Iģes upes krastos 7 km no pagasta centra Puikules, 22 km no novada centra Limbažiem un 113 km no Rīgas.

Apdzīvotā vieta uz Ozolu muižas () zemes izveidojusies pie 1912. gadā atklātās dzelzceļa līnijas Ainaži—Valmiera—Smiltene (slēgta 1976. gadā), kur pie Ozolu stacijas 1922. un 1925. gadā izdalīja apbūves gabalus. 1932. gadā Ozoliem piešķīra biezi apdzīvotas vietas (ciema) statusu. 1935. gadā ciemā bija 124 iedzīvotāji. Apdzīvotā vieta panīka pēc dzelzceļa līnijas un kolhozu saimniecības (krejotavas) likvidēšanas.

## Atsauces
Kolektīvā iepirkšanās

**Kolektīvā iepirkšanās** ir iepirkšanās organizācijas princips, pie kura vairākas personas apvienojas grupā, lai iegūtu vairumtirdzniecības atlaides precēm un pakalpojumiem.

## Pamatnostādnes
Tipiskākais piemērs ir, kad vairāki cilvēki, izmantojot kolektīvas iepirkšanās interneta portālu, piesakās kādas piegādātāja piedāvātās preces vai pakalpojuma iepirkšanai, kā rezultātā saņem atlaižu kuponus, kas sniedz iespēju saņemt kāroto preci vai pakalpojumu ar atbilstošu atlaidi. Piegādātājs savukārt apņemas piešķirt salīdzinoši lielu atlaidi tajā gadījumā, ja būs savākts noteikts minimālais pircēju skaits, kas to apmierina.

Pasaulē populārākais kolektīvas iepirkšanās portāls ir 2008. gadā dibinātais amerikāņu serviss Groupon. 

## Vēsture Latvijā
Latvijā Groupon savu darbību neuzsāka, taču no 2012. līdz 2017. gadam Rīgā bija reģistrēta SIA "GroupON Latvija".

2010. gada augustā parādījās pirmie Latvijas kolektīvās iepirkšanās portāli - *oppaa.lv* un *KopāLētāk.lv*. Tajā pašā gadā tiem sekoja *bigo.lv*; Draugiem Grupas zīmols *[[Pērkam Kopā]]*; *CityLife.lv* (zināms arī kā *Atlaizuklubs.lv*), kas darbojās arī Lietuvā; *deal24.lv*, kas darbojās Baltijas valstīs un Somijā; SIA "VideoCV.lv" piederošais *Superakcijas.lv* un citi. 2011. gadā tirgū no Igaunijas ienāca portāls *Cherry.lv* un Krievijas zīmola *KupiKupon.ru* meitas uzņēmums *ZiZu.lv*.

2012. gada maijā *Cherry.lv* apvienojās ar *CityLife.lv* un apvienotais uzņēmums kopā ar citiem Igaunijas un Lietuvas kolektīvās iepirkšanās portāliem tika iekļauti Igaunijas *Cherry Media* grupā, kura bija dibināta 2010. gadā un 2011. gadā uzsāka kopīgu darbību ar Čehijas e-komercijas uzņēmumu grupu *Slevomat*.

2011. un 2012. gadā nozare vēl piedzīvoja uzplaukumu, taču kādu laiku pēc ekonomiskās krīzes beigām nozares ieņēmumi sāka kristies - piemēram, 2014. gadā *Cherry.lv* apgrozījums kritās un nācās atlaist daļu darbinieku. 2016. gada maijā *Cherry Media* paziņoja, ka finansiālu grūtību dēļ pārtrauc darbību Latvijā un Igaunijā, taču solīja, ka pircēji saņems nopirktos pakalpojumus. Augustā Patērētāju tiesību aizsardzības centrs vērsās Valsts policijā, prasot izmeklēt portāla darbību no 2015. gada beigām, saskatot tajā noziedzīga nodarījuma pazīmes, jo kuponu pakalpojumu sniedzēji šajā laikā no portāla nebija saņēmuši solīto apmaksu par tiem. 2017. gadā portālu *Kopā Lētāk* pārņēma uzņēmējs Aldis Kaļiņins, solot to "restartēt".

2020. gada pavasarī, sākoties COVID-19 pandēmijas dēļ izsludinātajam ārkārtas stāvoklim Latvijā, darbību pārtrauca portāls *ZiZu*, lai gan pakalpojumu sniedzēji ziņoja, ka naudu no *ZiZu* par pakalpojumiem nav saņēmuši jau kopš janvāra. Portāls piederēja uzbeku uzņēmējam Samadjonam Muhamedovam. 2019. gada sākumā līdzīgos apstākļos darbību pātrauca portāls *kumi.lv*. 

Šobrīd (2021. gada martā) savu darbību vēl turpina serviss *Pērkam Kopā*; portāla *Kopā Lētāk* sākumlapā izvietots paziņojums, ka tajā "notiek rekonstrukcija".

## Atsauces


## Ārējās saites

* Studiju darbs "Kolektīvo iepirkšanās portālu attīstība Baltijas valstīs" (Rīgas Tehniskā universitāte, 2012)
* Portāls ''Pērkam Kopā.lv''
Ambligonīts

thumb|250px|Ambligonīta paraugs
**Ambligonīts** ir fluorfosfāta minerāls (Li,Na)Al(F,OH)[PO4]. Minerāls tika atklāts 1817. gadā. Tā nosaukums cēlies no grieķu vārdiem "strups" un "stūris". 

Minerāla krāsa ir atšķirīga: no bezkrāsainas līdz vāji rozā, dzeltenai, zilganai. Spīdums — stiklains. Tas satur aptuveni 10% litija un tiek izmantots litija iegūšanai. Galvenās ieguves vietas ir Kalifornijā un Francijā.
VIA PadLock

thumb|right|156px|VIA PadLock logotips 2010. gadā**VIA PadLock** drošības risinājums ir VIA Technologies patentēta un VIA Technologies procesoros izmantota tehnoloģija, kas nodrošina plašu datu aizsardzības funkcionalitāti. Šī funkcionalitāte sevī ietver nejaušo skaitļu kvantu ģeneratoru (Quantum-based VIA PadLock RNG), augstražīgo šifrēšanas dzinēju VIA PadLock ACE, kas nodrošina ASV valdības standarta AES šifrēšanai atbilstošu šifrēšanu, Secure Hash SHA-1/SHA-256 šifrēšanu un paātrinātu RSA šifrēšanu, izmantojot Montgomerija algoritmu, kā arī atmiņas bufera pārpildes pretvīrusu aizsardzību NX execute.

Šo drošības un šifrēšanas līdzekļu izmantošana ir realizēta pasaules vadošajās drošības lietotnēs. 

Pateicoties tam, ka VIA PadLock drošības risinājums ir realizēts atsevišķā procesora blokā, šifrēšanas ātrdarbība lielākoties ir vairākus simtus reižu ātrāka nekā konkurentu procesoriem, kā arī ļauj ietaupīt ievērojamu daudzumu procesora jaudas. 

* VIA PadLock 
* VIA Security Application Note 
* VIA PadLock Security Engine - The World’s Fastest x86 Military-Grade Security Engine - Technology Brief 
* VIA PadLock izmantošana Linux vidē
Noā

**Noā** var būt:

* Janiks Noā;
* Trevors Noā;
* Zakarijs Noā;
* Žoakims Noā.

## Skatīt arī
* Noass
* *[[Noah]]*
Nidrupīte

**Nidrupīte** (arī **Nīdrupīte**, **Niedrupīte**, **Trostjanka**; ) ir Kouras labā krasta pieteka Balvu novadā. Iztek no Lodumas ezera Medņevas pagastā. Tek galvenokārt ziemeļaustrumu virzienā, upes gultne regulēta. Lejtecē 8 km garumā Latvijas un Krievijas robežupe. Ietek Kourā pie Robežniekiem. Upi šķērso autoceļš P35.

Apdzīvotas vietas upes krastos Latvijā: Aizpurve, Loduma, Bronti, Robežnieki.

## Atsauces
Pabaži (Saulkrasti)

**Pabaži**, agrāk **Katrīnbāde** (), ir Saulkrastu pilsētas daļa tās dienvidos. Izvietojušies ziemeļos no Inčupes starp Rīgas līča krastu un Rīgas—Skultes dzelzceļu (stacija Pabaži) ap 2,5 km no pilsētas centra un 41 km no Rīgas.

Pabažos atrodas vairākas viesnīcas, bērnu pansionāts, velosipēdu muzejs. Pie Inčupes ietekas atrodas aizsargājams dabas objekts Baltā kāpa.

## Vēsture
thumb|left|220px|Lapene un tiltiņš Katrīnbādes peldvietā pirms Pirmā pasaules kara.
Jau 13. gadsimtā Krimuldas draudzes novadā minēta apdzīvota vieta *Pabasile*. 1764. gadā Krievijas impērijas ķeizariene Katrīna II savā atpakaļceļā no Rīgas uz Pēterburgu esot apmetusies pie savas galma dāmas Pabažu muižā un pat peldējusies jūrā, tādēļ vēlāk šī vieta esot iesaukta par Katrīnbādi ("Katrīnas peldvietu"). 1898. gadā Pabažu muižas zemes sadalīja vietējiem zvejniekiem un iznomāja vasarnīcu celšanai. 1925. gadā Pabažu pagasta Katrīnbādei piešķīra biezi apdzīvotas vietas (ciema) statusu.

Ap 1931. gadu Katrīnbādi pārdēvēja par Pabažiem. 1950. gadā Pabažus pievienoja Saulkrastiem, kam tajā pašā gadā piešķīra strādnieku ciemata statusu. 1957. gadā Pabažu jūrmalā notika spēlfilmas "Nauris" filmēšana.

## Attēlu galerija

SaulkrastiIncupeDelta.png|Inčupes ieteka jūrā
SaulkrastiPabaziStrand.png|Skats no kāpām


## Atsauces
Pabaži

**Pabaži** var būt:
* Pabaži — Saulkrastu pilsētas daļa;
* Pabaži — pieturas punkts dzelzceļa līnijā Rīga—Skulte;
* Pabaži — apdzīvota vieta Saulkrastu pagastā;
* Pabaži — apdzīvota vieta Sējas pagastā.

## Skatīt arī
* Pabažu pagasts
* Pabažu ciems
* VEF—Pabaži
* Pabažu ezers
* Pabažu iela
Sperma

thumbnail|235px|Vīrieša sperma.
**Sperma** ( — "sēkla") ir viskozs, duļķains, opalescējošs šķidrums, kas ejakulācijas laikā izdalās caur dzimumlocekli. Sperma sastāv no sēklinieku izstrādātiem spermatozoīdiem, kuri ir spējīgi apaugļot sievišķās olšūnas, un no sēklas šķidruma (spermas jeb sēklas plazmas). Šķidruma uzdevums ir saglabāt spermatozoīdu dzīvotspēju, līdz tie apaugļo sievišķās dzimumšūnas. Sēklas šķidrums sastāv no priekšdziedzera un sēklas pūslīšu sekrēta.

## Ārējās saites
* Informācija par spermu portālā ''neslimo.lv''
Auseklis (dievība)

**Auseklis** (**Auseklītis**, **Ausekliņš**, **Ausekliņis**, **Ausekleņis**, arī **Ausekliņa**, **Auseklīte**) latviešu mitoloģijā ir rītausmas dievība, kurš ir cieši saistīts ar Mēnesi, abiem esot Dieva dēliem. Bieži parādās mitoloģisko debesu kāzu motīvā, kur lielākoties ir Saules vai Saules meitas precinieks, dažkārt arī vedējs vai panāksnieks.

## Auseklis latvju dainās

## Atsauces
Kasele

**Kasele** (, izrunā: ; līdz 1926. gadam oficiāli *Cassel*) ir pilsēta Hesenes federālajā zemē Vācijā. Pilsēta atrodas Fuldas upes krastā, 145 km uz ziemeļaustrumiem no Frankfurtes pie Mainas.

## Vēsture
Pirmo reizi rakstiskajos avotos Kasele ir pieminēta 913. gadā kā *Chassala* (*Chassela*). Iespējams, ka šis nosaukums ir atvasināts no latīņu-franku vārda *castella*, kas nozīmē "cietoksnis". Viduslaikos pilsētas nosaukums bija *Casle*. 

1277. gadā Kasele kļuva par Hesenes landgrāfa rezidenci. No 1567. līdz 1866. gadam Kasele bija Hesenes elektorāta administratīvais centrs no , bet no 1807. līdz 1813. gadam bija Francijas satelītvalsts Vestfālenes Karalistes galvaspilsēta. No 1866. līdz 1944. gadam Kasele bija Prūsijas provinces Hesenes-Nasavas (*Hesse-Nassau*) administratīvais centrs. 

Otrā pasaules kara laikā Kasele bija vācu lidmašīnu un tanku ražošanas centrs, tādēļ to stipri izpostīja Sabiedroto bombardēšana. Pēc kara pilsētu atjaunoja.

## Atsauces

## Ārējās saites
Paradise Oskar

**Aksels Ēnstrems** (; dzimis  Kirkonummi, Somijā), labāk pazīstams kā **Paradise Oskar**, ir somu dziedātājs, dziesmu autors.

Viņš pārstāv Somiju 2011. gada Eirovīzijā, kas norisinās Vācijas pilsētā Diseldorfā, ar dziesmu *Da Da Dam*. Savā pusfinālā viņš bija starp 10 visvairāk punktus ieguvušajiem māksliniekiem, kas ļāva kvalificēties finālam.
Kenterberijas skatuve

**Kenterberijas skatuve** () jeb **Kenterberijas roks** ir termins, ar ko apzīmē vairākas progresīvā roka, džeza un avangarda mūzikas grupas, kas pārsvarā radās 1960. gadu beigās Anglijas pilsētā Kenterberijā. Ar laiku, mainoties Kenterberijas grupu sastāvam un radoties jaunām grupām, Kenterberijas skatuve kā reģionāls apzīmējums noteiktai mūzikai attīstījās vairāk kā mūzikas apakšžanrs.

Kenterberijas mūziku var raksturot kā rokmūziku ar lielu ietekmi no psihodēlijas un džeza mūzikai raksturīgām improvizācijām, tomēr ne vienmēr rokmūzikas elementi būs Kenterberijas mūzikā sastopami. Dažkārt Kenterberijas mūzika var būt tipiski džeza skaņdarbi, un tāpat arī raksturīgā eksperimentēšana ar skaņu var būt par pamatu cita veida mūzikai.

Par galvenajām un svarīgākajām Kenterberijas skautuves grupām tiek uzskatītas grupas *[[The Wilde Flowers]]*, *[[Soft Machine]]*, *[[Caravan]]*, *[[Gong]]*, *[[Hatfield and the North]]*, *[[National Health]]*.

## Ārējās saites
* ''Canterbury Scene'' skaidrojums un apraksts tīmekļa vietnē ''progarchives.com''
V8 dzinējs

**V8 dzinējs** ir iekšdedzes dzinēja konfigurācija, kurā cilindri izvietoti divās plaknēs pa 4 cilindriem katrā. Cilindru plaknes ir izvietotas leņķī, veidojot "V" veida formu. Visi cilindri ir savienoti ar vienu kloķvārpstu.
[200px|right|thumb|[Renault F1|Renault komandas 2006. gada sezonas F1 dzinējs]] V8 dzinēji ir izplatīti sacīkšu automašīnās — IRL, NASCAR, kopš 2006. gada arī *[[Formula 1]]* izmanto šādas konfigurācijas dzinējus.

## Vēsture
Pirmo V8 dzinēju 1902. gadā patentēja Leons Levavasē, 1904. gadā šo dzinēju uzstādīja gan uz ātrlaivām, gan pirmajām lidmašīnām. V8 dzinējs popularitāti ieguva 1904. gadā, kad Renault sāka ražot aviācijas dzinējus. 1914. gadā ASV kompānija Cadillac uzsāka V8 dzinēju masveida ražošanu autobūves vajadzībām.
Vircava (upe)

**Vircava** () ir Lielupes kreisā krasta pieteka Latvijā (Jelgavas pilsētā un Jelgavas novadā) un Lietuvā (Šauļu apriņķī). Sākas Lietuvā Pašvitines seņūnijā Linkuvas galamorēnas vaļņa ziemeļu nogāzē. Tek ziemeļu virzienā pa Zemgales līdzenumu. Baseins garš un šaurs, upes gultne lielākajā daļā tecējuma regulēta, iztaisnota. Ietek Lielupē Jelgavas pilsētas dienvidaustrumos (pie Sieramuižas). Lielākās pietekas ir Ašvine, Audruve (52 km), Eleja (32 km; kreisās). Lietuvā uz upes izbūvēta Drasutaiču ūdenskrātuve. Upi šķērso autoceļi A8, P94, P103 (Latvijā) un 209 (Lietuvā). Lielākās apdzīvotās vietas krastos ir Kārniņi, Mežciems, Vircava, Lielvircava, Bērvircava (Latvijā), Mindaugi (Lietuvā).

## Atsauces
Pampāļi

**Pampāļi** ir apdzīvota vieta Saldus novada Pampāļu pagastā, pagasta centrs. Izvietojušies Zaņas un tās pietekas Abrupes krastos 27 km no novada centra Saldus un 166 km no Rīgas.

Pampāļos atrodas pagasta pārvalde, pamatskola, kultūras nams, bibliotēka, pagasta muzejs, pasts, keramikas darbnīcas. Uz Zaņas upes ciema centrā uzpludināts Pampāļu dzirnavu dīķis.

## Vēsture
Apdzīvotā vieta izveidojusies ap Pampāļu (*Pampeln*) muižas centru pēc agrārās reformas. 1933. gadā Pampāļiem piešķīra biezi apdzīvotas vietas (ciema) statusu. 1935. gadā ciemā bija apmēram 470 iedzīvotāji. Padomju laikā Pampāļi veidojās par tāda paša nosaukuma kolhoza centru un 1989. gadā tajā dzīvoja 670 iedzīvotāji.

## Atsauces
Jarko Immonens

**Jarko Immonens** (; dzimis  Rantasalmi, Somijā) ir profesionāls somu hokejists, spēlē centra uzbrucēja pozīcijā, Somijas hokeja izlases dalībnieks. Pašlaik (2017) pārstāv Šveices hokeja līgas klubu *[[EV Zug]]*.

## Spēlētāja karjera
2002. gada NHL draftā viņu izraudzījās Toronto "Maple Leafs" astotajā kārtā ar kopējo 254. kārtas numuru.

Karjeru uzsācis Somijā, kur spēlējis dažādu līgu klubos, tai skaitā SM līgā. Divas sezonas aizvadījis NHL Ņujorkas "Rangers" un tā AHL fārmkluba Hārtfordas "Wolf Pack" klubu sastāvos (2005.—2006.; 2006.—2007.). Kopš 2009.—2010. gada pārstāv KHL klubu Kazaņas "Ak Bars", kā sastāvā jau pirmajā sezonā izcīnīja Gagarina kausu. "Ak Bars" rindās Immonens spēlēja līdz pat 2012.—13. gada sezonas izskaņai, kad pārcēlās uz Ņižņijnovgorodas "Torpedo".

Somijas izlasē ir spēlējis 2009., 2010., 2011. un 2014. gada Pasaules čempionātos, kā arī 2010. un 2014. gada ziemas olimpiskajās spēlēs, kurās Somijas izlase izcīnīja bronzas medaļu. 2011. gada Pasaules čempionātā Somijas izlases sastāvā viņš izcīnīja zelta medaļu, kā arī kļuva par turnīra rezultatīvāko spēlētāju.

## Atsauces

## Ārējās saites
Sapatņi

**Sapatņi** (arī **Sapotņi**; ) ir apdzīvota vieta Ludzas novada Pasienes pagastā. Izvietojušies pagasta austrumu malā pie Latvijas—Krievijas robežas 5 km no pagasta centra Pasienes, 17 km no Zilupes un 319 km no Rīgas. Skrajciems sastāv no divām apdzīvotām mājām un ir Latvijas uz austrumiem vistālāk esošā apdzīvotā vieta, tomēr vides dizaina objekts "Austras koks", kas simboliski apzīmē Latvijas galējo austrumu punktu, atrodas Meikšānu ciemā.

1897. gadā katoļu ciemā bija 6 sētas ar 56 cilvēkiem.
## Atsauces
Reizniece

**Reizniece** (vīriešu dzimtē Reiznieks) ir latviešu cilmes uzvārds, kas cēlies no apvidvārda „reiznieks” ar nozīmi „šķētnieks” vai apdzīvotas vietas Reiznieki. Cilvēki ar šo uzvārdu:

* Dana Reizniece-Ozola (1981) — Latvijas šahiste un politiķe;
* Ilga Reizniece (1956) — latviešu mūziķe, folkloriste un pedagoģe.

## Atsauces
Latvijas pludmales futbola čempionāts

**Latvijas pludmales futbola čempionāts** ir sacensības, kurās tiek noskaidrotas valsts spēcīgākās pludmales futbola komandas, kas iegūst tiesības pārstāvēt Latviju Baltijas kausā, kā arī labākie spēlētāji. Latvijas nacionālais čempionāts notiek kopš 1998. gada.

## Mērķi un uzdevumi
Latvijas pludmales futbola čempionāta mērķi un uzdevumi ir noskaidrot Latvijas čempionu un pārējo godalgoto vietu ieguvējus, kā arī kausa ieguvēju pludmales futbolā. Noskaidrot klubus, kas pārstāvēs Latviju Baltijas Kausa izcīņā pludmales futbolā. Izraudzīties piemērotus kandidātus Latvijas pludmales futbola izlasei. Popularizēt pludmales futbolu kā sporta veidu.

## Vēsture
Latvijas čempionāts pludmales futbolā notiek kopš 1998. gada. Pirmās divas sezonas - 1998. un 1999.g. sacensības rīkoja LFF.  2007.g., 2008.g. un 2009.g. - uz Latvijas Futbola federācijas pilnvaru pamata to rīkoja Latvijas pludmales futbola asociācija, kopš 2010.g. - Futbola turnīru asociācija.

Par pirmajiem Latvijas pludmales futbola čempioniem kļuva Latvijas Nafta/RTU komanda.

Visos piecos čempionātos piedalījuies tikai viena komanda - "Dinamo LAT" (Rēzekne). Rēzeknes "dinamiešu" rēķinā trīs čempionu tituli, kā arī divas otrās vietas. Četros čempionātos piedalījusies Ludzas vienība ("VRK", "VRK/Ludza", "Ludza"), VBFK (Jūrmala, 2009.g. kā "VBFK/RTU") un "TUC/FTA" (Rīga).

Pa vienai reizei čempionu godā celtas "VRK/Ludza" (2009.g.) un "Skonto" FC (2011.g.) vienības. Divreiz (2008. un 2009.g.) sudraba medaļas ieguvuši RTU (Rīga) smilšu futbolisti, reizi (2007.g.) VBFK komanda. Bronzas godalgas izcīnījušas Tosmares kuģu būvētavas (Liepāja, 2007.g.), "Kreiss" (Rīga, 2008. un 2011.g.), "VBFK/RTU" (2009.g.) un Ludzas (2010.g.) vienības.

### Visi godalgoto vietu ieguvēji un dalībnieki

### Latvijas kausa izcīņa

Par Latvijas kausa ieguvējiem kļuvušas "VRK/Ludza" (2009.g.), "Honda" (2010.g. un 2012.g.) un "Skonto" FC (2011.g.) komandas.

## Ārējās saites
* Latvijas pludmales futbola čempionāts
* Latvijas pludmales futbola asociācija
Obtest

thumb
***Obtest*** ir Lietuvas pagānmetāla grupa, kas sākotnēji spēlēja melno metālu, bet šobrīd ir zināma kā viena no vadošajām Lietuvas pagānmetāla grupām. Līdz šim brīdim *Obtest* izdevis četrus studijas albumus.

## Vēsture
Grupa izveidojās 1992. gadā Viļņā, par savu lielāko iedvesmas avotu uzskatot tobrīd ļoti aktīvo Skandināvijas melnā metāla skatuvi, tādas grupas kā *[[Enslaved]]*, *[[Mayhem]]*, *[[Darkthrone]]*.
Turpmākajos gados *Obtest* skanējums izmainījās. Tajā aizvien vairāk tika izmantoti klasiskā smagā metāla elementi, dziesmu teksti tika veidoti, iedvesmojoties no Lietuvas senākās vēstures, mitoloģijas un cīņām ar vācu ordeni.
Sākotnēji *Obtest* izpildīja dziesmas angļu valodā, taču drīz vien pilnībā pārgāja uz lietuviešu valodu.

2006. gadā *Obtest* kopā ar grupām *[[Dissimulation]]*, *[[Raud Ants]]* un *[[Skyforger]]* uzstājās Latvijā, klubā „Salamandra”.

## Diskogrāfija

* *Tukstantmetis* (1997)
* *Auka Seniems Dievams* (2001)
* *Iš Kartos Į Kartą* (2005)
* *Gyvybės Medis* (2008)

## Atsauces

## Ārējās saites
* ''Obtest'' mājas lapa
Eleja (upe)

**Eleja** () ir Vircavas kreisā krasta pieteka Latvijā (Jelgavas novadā) un Lietuvā (Šauļu apriņķī). Sākas Lietuvā Satkūnu seņūnijā pie autoceļa E77. Tek ziemeļu virzienā pa Zemgales līdzenumu. Baseins garš un šaurs, upes gultne lielākajā daļā tecējuma regulēta, iztaisnota. Ietek Vircavā Vircavas pagastā lejpus Vircavas ciema. Pēc regulēšanas ūdenstece zaudējusi upei raksturīgās iezīmes; krasti nav apauguši. Uzņem apkārtējo meliorācijas sistēmu ūdeņus, lielākā pieteka ir Pūču strauts (kreisā). Upi šķērso autoceļš P103. Lielākās apdzīvotās vietas krastos ir Eleja un Vircava.

## Atsauces